โจฮู

โจฮู (ก่อน ค.ศ. 211–278) มีชื่อในภาษาจีนกลางว่า เฉา ยฺหวี่ () ชื่อรอง เผิงจู่ ()(燕王宇字彭祖。) สามก๊กจี่ เล่มที่ 20. เป็นเจ้าชายแห่งรัฐวุยก๊กในยุคสามก๊กของจีน เป็นบุตรชายของโจโฉขุนศึกผู้ขึ้นมามีอำนาจในช่วงยุคสิ้นราชวงศ์ฮั่นและวางรากฐานของวุยก๊ก โจฮวนโอรสของโจฮูเป็นจักรพรรดิลำดับที่ 5 และลำดับสุดท้ายของวุยก๊ก

 ประวัติ 
โจฮูเป็นบุตรชายของโจโฉกับหฺวานฟูเหริน (環夫人) ผู้เป็นอนุภรรยาของโจโฉ โจฮูมีพี่ชาย 2 คนที่เกิดจากหฺวานฟูเหรินคือ เฉา ชง (曹沖) และโจกี๋ (曹據 เฉา จฺวี้)(武皇帝二十五男： ... 環夫人生鄧哀王沖、彭城王據、燕王宇， ...) สามก๊กจี่ เล่มที่ 20. โจฮูได้รับบรรดาศักดิ์ระดับตูเซียงโหว (都鄉侯) เมื่อ ค.ศ. 211 ในรัชสมัยพระเจ้าเหี้ยนเต้แห่งราชวงศ์ฮั่นตะวันออก และได้รับการเลื่อนบรรดาศักดิ์เป็น "หลู่หยางโหว" (魯陽侯) เมื่อ ค.ศ. 217(建安十六年，封都鄉侯。二十二年，改封魯陽侯。) สามก๊กจี่ เล่มที่ 20.

เมื่อ ค.ศ. 221 หนึ่งปีหลังจากโจผีผู้เป็นพี่ชายต่างมารดาของโจฮูล้มล้างราชวงศ์ฮั่นและก่อตั้งรัฐวุยก๊ก โจฮูขึ้นมีฐานันดรศักดิ์เป็นก๋ง (公 กง) ในปี ค.ศ. 222 โจฮูได้รับการเลื่อนบรรดาศักดิ์เป็นอ๋องแห่งแห้ฝือ (下邳王 เซี่ยพีหวาง) เมื่อ ค.ศ. 224 เขตศักดินาของโจฮูเปลี่ยนจากแห้ฝือ (下邳 เซี่ยพี; ปัจจุบันคือนครพีโจว มณฑลเจียงซู) เป็นอำเภอช่านฟู่ (單父縣 ช่านฟู่เซี่ยน; ปัจจุบันคืออำเภอช่าน มณฑลชานตง)(黃初二年，進爵為公。三年，為下邳王。五年，改封單父縣。) สามก๊กจี่ เล่มที่ 20.

เมื่อ ค.ศ. 232 ในรัชสมัยของโจยอย (พระโอรสและผู้สืบราชบัลลังก์ถัดจากโจผี) ฐานันดรศักดิ์ของโจฮูเปลี่ยนเป็น "เอียนอ๋อง / เอี๋ยนอ๋อง" (燕王 เยียนหวาง) โจยอยทรงสนิทกับโจฮูในวัยเยาว์และโปรดปรานโจฮูอย่างมาก โจยอยจึงทรงปฏิบัติต่อโจฮูอย่างดีเป็นพิเศษหลังขึ้นครองราชย์เมื่อ ค.ศ. 226 หลังจากพระบิดาสวรรคต

เมื่อ ค.ศ. 260 หลังโจมอ จักรพรรดิลำดับที่ 4 แห่งวุยก๊กถูกปลงพระชนม์ระหว่างการพยายามก่อรัฐประหารเพื่อโค่นอำนาจสุมาเจียว โจฮวนโอรสของโจฮูผู้มีฐานันดรศักดิ์เป็นฉางเต้าเซียงกง (常道鄉公) ได้รับเลือกเป็นจักรพรรดิองค์ใหม่และขึ้นครองราชย์หลังโจมอสวรรคตไปไม่นาน โจฮูยังคงมีฐานันดรศักดิ์เป็นเอียนอ๋องในช่วงที่โอรสของพระองค์เป็นจักรพรรดิแต่ในนามภายใต้การควบคุมของสุมาเจียว ศักดินาในเขตศักดินาของพระองค์เพิ่มขึ้นตลอดรัชสมัยของโจยอย โจฮอง โจมอ และโจฮวน จนกระทั่งมีจำนวนถึง 5,500 ครัวเรือน(景初、正元、景元中，累增邑，并前五千五百戶。常道鄉公奐，宇之子，入繼大宗。) สามก๊กจี่ เล่มที่ 20. ต่อมา เมื่อวันที่ 4 กุมภาพันธ์ ค.ศ. 266 สุมาเอี๋ยนบุตรชายของสุมาเจียวบังคับให้โจฮวนสละราชบัลลังก์ให้ตน ทำให้รัฐวุยก๊กสิ้นสุดลงและราชวงศ์จิ้นได้รับการก่อตั้งขึ้น สุมาเอี๋ยนขึ้นเป็นจักรพรรดิและทรงแต่งตั้งให้โจฮวนเป็นตันลิวอ๋อง (陳留王 เฉินหลิวหวาง)(帝初以禮讓，魏朝公卿何曾、王沈等固請，乃從之。 ... 封魏帝為陳留王， ...) จิ้นชู เล่มที่ 3. สถานะของโจฮูลดลงจากอ๋องเป็นก๋ง ทำให้โจฮูเป็นที่รู้จักในฐานะ "ก๋งแห่งเอียน" (燕公 เยียนกง) โจฮูสิ้นชีวิตเมื่อ ค.ศ. 278([咸寧]四年，陳留國上，燕公是王之父，王出奉明帝祀，今於王為從祖父。) ทงเตี่ยน เล่มที่ 93.

 ครอบครัว 
พระชายาและพระโอรส:
 จางชื่อ ()
 โจฮวน จักรพรรดิยฺเหวียน (; ค.ศ. 246–302)

บรรพบุรุษ

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 ตันซิ่ว (คริสต์ศตวรรษที่ 3). สามก๊กจี่ (ซันกั๋วจื้อ).
 ตู้ โย่ว (คริสต์ศตวรรษที่ 8). ทงเตี่ยน.
 ฝาง เสฺวียนหลิง (648). Book of Jin (จิ้นชู).

หมวดหมู่:เจ้าชายของวุยก๊ก